हुगली नदी या भागीरथी-हुगली नदी, गंगा नदी के भारत में बहे वाली एगो शाखा बा। ई गंगा के बांग्लादेस में प्रवेश से पहिले अलग हो जाले आ दुसरकी धारा पदमा के नाँव से बांग्लादेस में प्रवेश करे ले। शुरुआत में एकर नाँव भागीरथी नदी रहे ला आ जब जलंगी नदी आके एह में मिल जाले तब एकर नाँव हुगली हो जाला। हुगली के सहायक नदी दामोदर हवे जौन एह में बायें से आ के मिले ले। भारत के प्रसिद्द शहर कलकत्ता आ हावड़ा हुगली के किनारे बसल बाड़ें।